钦定古今图书集成/明伦汇编/官常典/第091卷 > 邕王存美 永王存霸 薛王存礼 申王存
## 钦定古今图书集成/明伦汇编/官常典/第091卷 > 邕王存美 永王存霸 薛王存礼 申王存

《渥　睦王存义　》，《通王存确　》，《雅王存纪》。

按《五代史》本传，“太祖子八人，庄宗长子也，次曰存美、
存霸、存礼、存渥、存义、存确、存纪，同光三年十二月辛
亥，诏封存美等七人为王。”盖存霸、存渥、存纪与庄宗
同母，存美、存义、存确、存礼，不知其母名氏号位。“存美
封邕王，存霸永王，存礼薛王，存渥申王，存义睦王，存
确通王，存纪雅王。存义历建雄、保大二军节度使，娶”
郭崇韬女。是时，魏州妖人杨千郎用事，自言有《墨子》
术，能役使鬼神，化丹砂水银。庄宗颇神之，拜千郎检
校尚书郎，赐紫。其妻出入宫禁，承恩宠，而士或因之
以求官爵，存义及存渥等往往朋淫于其家。及崇韬
被族，庄宗遣宦官阴察外议，以为如何，而宦官因欲
尽诛崇韬亲党，以绝后患，乃诬言“存义过千郎家，酒
酣，攘臂号泣，为妇翁称冤，言甚怨望。”庄宗大怒，以兵
围其第而族之，并诛千郎。存霸历昭义、天平、河中三
军节度使。存渥，义成、天平二军节度使，皆居京师，食
其俸禄而已。赵在礼作乱，乃遣存霸于河中。李嗣源
兵反，向京师，庄宗再幸氾水，徙存霸北京留守，存渥
河中节度使。宣麻未讫，郭从谦反，攻兴教门，存渥从
庄宗拒贼，庄宗中流矢崩。存渥与刘皇后同奔于太
原，行至风谷，为部下所杀。存霸闻京师乱，亦自河中
奔太原，比至，麾下皆散走，惟使下康从弁不去。存霸
乃剪发、衣僧衣谒符彦超曰：“愿为山僧，冀公庇护。”彦
超欲留之，为军众所杀。存纪、存确闻郭从谦反，奔于
南山，匿民家。明宗诏河南府及诸道诸王出奔，所至
送赴阙，如不幸物故者，收瘗以闻。存纪等所匿民家，
以告安重诲，重诲谓霍彦威曰：“二王逃难，主上寻求，
恐其失所。今上既监国典丧，此礼如何？”彦威曰：“上性
仁慈，不可闻奏，宜密为之所，以安人情。”乃即民家杀
之。存美素病风，居太原，与存礼皆不知其所终。